***Почистване на нерегламентирано изхвърлени отпадъци***

Ръководството на Община Гурково и всички заедно сме обединени в една обща цел да направим населените места на общината по-чисти, по-уютни, по-зелени.

По разпореждане на Кмета на Община Гурково – Мариан Цонев се организира почистване на нерегламентираните сметища на територията на гр. Гурково. Почистени са над 10000 кв.м. замърсени площи - в южната част на града, над Асфалтова база, в кв. „Лозенец-юг” и до Претоварна станция–Гурково. На почистените места са поставени табели, забраняващи изхвърлянето на отпадъци. Нарушителите ще бъдат санкционирани съгласно действащата нормативна уредба.

Почистването ще продължи и в останалите населени места на общината.

Уважаеми жители на Община Гурково, нека всеки един от нас да осъзнае своята гражданска отговорност, защото не може да се радваме на едно красиво населено място, ако някой строи, а след него друг руши, ако някой посади дръвче, а друг го прекърши, ако някой почисти, а друг след него безразборно изхвърля отпадъците си.

Грижата за опазване на природата и подобряване на средата, в която живеем е ОБЩА.